El regidor de Platges arreplega les banderes Q de Qualitat atorgades a les platges de Port de Sagunt i Almardà
31 de juliol 2015

​![](/media/h2xpjity/1-c_banderas-playas.jpg)  

El regidor delegat de Platges, Pablo Abelleira, ha arreplegat este matí en la Diputació de València, les banderes Q de Qualitat Turística atorgades enguany a les platges de Port de Sagunt i Almardà. A més, un total de 17.426 internautes han triat la platja de Port de Sagunt, en una campanya impulsada per _ThyssenKrupp_, com la més accessible d'Espanya.   
  
Les platges del municipi han aconseguit este 2015 un total de 18 banderes en reconeixement a la qualitat de l'aigua i dels serveis. Al Port de Sagunt i Almardà onegen 7 banderes en cada platja: Bandera Blava, Q de qualitat, ISO 9001 (gestió de qualitat), ISO 14001 (gestió ambiental), UNE 170001 (gestió d'accessibilitat universal), certificació EMAS (gestió mitjà ambiental) i Bandera Qualitur (atorgada per la Conselleria de Turisme per tindre altres certificacions). A més, la platja de Corinto té 4 d'estes banderes: Bandera Blava, ISO 9001, ISO 14001 i Bandera Qualitur.  
  
D'altra banda, la platja del Port de Sagunt ha sigut triada la platja més accessible d'Espanya a través d'una campanya impulsada per _ThyssenKrupp Encasa_, en la qual la candidatura ha obtingut un total de 17.426 vots. Amb 1.200 metres de longitud, la platja de Port de Sagunt, s'ha convertit en la platja millor adaptada per a persones amb problemes de mobilitat.   
  
En la segona quinzena d'agost, tindrà lloc un acte en el qual _ThyssenKrupp_ imposarà la Bandera de l'Accessibilitat, a més, farà una aportació d'1.000 euros a l'Ajuntament de Sagunt per a reforçar els equipaments del punt accessible de la platja.

*   [](http://www.facebook.com/sharer.php?u=https://aytosagunto.es/va/actualitat/el-regidor-de-platges-arreplega-les-banderes-q-de-qualitat-atorgades-a-les-platges-de-port-de-sagunt-i-almarda/ "Facebook")
*   [](http://twitter.com/share?url=https://aytosagunto.es/va/actualitat/el-regidor-de-platges-arreplega-les-banderes-q-de-qualitat-atorgades-a-les-platges-de-port-de-sagunt-i-almarda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-regidor-de-platges-arreplega-les-banderes-q-de-qualitat-atorgades-a-les-platges-de-port-de-sagunt-i-almarda/ "Linked In")
*   [](mailto:?body=https://aytosagunto.es/va/actualitat/el-regidor-de-platges-arreplega-les-banderes-q-de-qualitat-atorgades-a-les-platges-de-port-de-sagunt-i-almarda/)